সূত্র জানায়, গতকাল বুধবার সিডিবিএলের মাধ্যমে ফান্ডটির ইউনিট বিনিয়োগকারীদের বিও হিসাবে জমা হয়েছে। এর আগে এজ বাংলাদেশ মিউচ্যুয়াল ফান্ডের খসড়া প্রসপেক্টাস অনুমোদন করেছে বাংলাদেশ সিকিউরিটিজ অ্যান্ড এক্সচেঞ্জ কমিশন (বিএসইসি)। পাওয়া তথ্য অনুসারে ফান্ডটির প্রাথমিক ল্যমাত্রা হচ্ছে ১০ কোটি টাকা। ফান্ডটির উদ্যোক্তার অংশ ১ কোটি টাকা এবং সব বিনিয়োগকারীর জন্য ৯ কোটি টাকা বরাদ্দ ছিল, যা ইউনিট বিক্রির মাধ্যমে উত্তোলন করা হয়। প্রতিটি ইউনিটের মূল্য নির্ধারণ করা হয়েছে ১০ টাকা। ফান্ডটির সম্পদ ব্যবস্থাপক, ট্রাস্টি এবং কাস্টডিয়ান হিসেবে কাজ করছে এজ অ্যাসেট ম্যানেজমেন্ট কোম্পানি, ‘সন্ধানী লাইফ ইন্স্যুরেন্স কোম্পানি ও ব্র্যাক ব্যাংক লিমিটেড।